
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA PATRIMONIU
 BIROUL CLĂDIRI TERENURI 

 NR.CT2022-000402/18.03.2022              
RAPORT DE SPECIALITATE
privind  trecerea imobilului- teren  înscris în CF nr. 435759, în suprafață de 993 mp, din proprietatea Statului Român în domeniul privat al Municipiului Timișoara, având categoria de folosință de  curți construcții
        Având în vedere Refertaul de aprobare a Proiectului de Hotărâre nr. CT2022-000402/18.03.2022 privind  trecerea imobilului-teren înscris în CF nr. 435759–Timișoara, având nr. top 435759, în suprafață de 993 mp, din proprietatea Statului Român în domeniul privat al Municipiului Timișoara, având categoria de folosință de  curți construcții.

       Terenul care face obiectul acestui proiect aparține intravilanului Municipiului Timișoara, fiind situat în strada 1 Decembrie nr.60 și este în proprietatea Statului Român.
        În conformitate cu prevederile Legii 18/1991, art. 36, alin. (1), terenurile aflate în proprietatea statului, situate în intravilanul localităților și care sunt în administrarea primăriilor, trec în proprietatea municipiilor.
       Datele de identificare ale imobilului-teren sunt înscrise în CF nr. 435759 – Timișoara, str. 1 Decembrie nr. 62, având nr. top 435759, în suprafață de 993 mp.

      În vederea implementării unei administrații participative în care dezbaterea problemelor publice să se realizeze prin rețele de consultare care să ofere șanse de a accede la luarea deciziei publice tuturor cetățenilor, a fost propus terenul respectiv pentru o dezvoltare complexă.
       Imobilul-teren, înscris în CF nr. 435759 –Timișoara, str. 1 Decembrie nr. 62, este în proprietatea Statului Român și reprezintă singurul drum de acces la imobilele situate la numerele 62A și 62B, motiv pentru care se impune ca acesta să fie trecut în domeniul privat al Municipiului Timișoara în vederea acordării dreptului de servitude de trecere cu titlu oneros pentru imobilele menționate anterior.
         Menționăm că terenul nu este de natură a constitui domeniul public al statului sau al județului conform prevederilor Ordonanței de Urgență nr. 57/2019 privind Codul administrativ.
        Având în vedere adresa nr. CT2022-4402/15.03.2022, a Compartimentului Administrare Fond Funciar, prin care ne înștințează că în momentul de față, respectiv din dosarele depuse în temeiul Legilor fondului funciar (Legea nr. 18/1991, Legea nr. 169/1997, Legea nr. 1/2000, Titlul iv, v și vi din Legea nr. 247/2005, Legea nr. 165/2013, Legea nr. 231/2018 și Legea nr. 87/2020) parcela cu nr. top 10145, actual parcela cu număr cadastral, înscrisă în CF nr. 435759- Timișoara, , situată în str. 1 Decembrie nr. 62, a fost solicitată prin cererea cu nr. DO2005-2587/04.11.2005 în baza Legii nr. 247/2005.
       Solicitanților li s-a reconstituit dreptul de proprietate în baza Sentinței Civile nr. 9172/25.05.2010 a Judecătoriei Timișoara și a Deciziei Civile nr. 1161/R/2010 a Tribunalului Timiș, fiind emis Ordinul Prefectului nr. 577/26.09.2011, pentru terenul în suprafață de 115,16 mp.
         Având în vedere adresa nr. CT2022-4402/07.03.2022 a Serviciului Juridic, prin care ne comunică că nu figurează litigii pe rolul instanțelor de judecată în curs de soluționare pentru imobilul situat în Timișoara, înscris în CF nr. 435759.
        În evidența informatizată a Biroului Clădiri Terenuri rezultă că nu au fost depuse cereri de revendicare asupra parcelei cu nr. top 10145, înscrisă în CF nr. 435759, situată în Timișoara strada 1 Decembrie nr. 62.

PROPUNEM:
        Emiterea unei hotărâri a Consiliului Local privind  trecerea imobilului- teren  înscris în CF nr. 435759, în suprafață de 993 mp, din proprietatea Statului Român în domeniul privat al Municipiului Timișoara, având categoria de folosință de  curți construcții.
            DIRECTOR,




              
         ŞEF BIROU,
      MIHAI BONCEA

         

                             CĂLIN N.PÎRVA

          ÎNTOCMIT,









         GABRIELA SUCINEANŢU
[image: image2.jpg]




[image: image2.jpg]